Oficiālais Vēstnesis L 187 , 16/07/2002 Lpp. 0014 - 0020



Komisijas Regula (EK) Nr. 1284/2002 (2002. gada 15. jūlijs), ar kuru nosaka tirdzniecības standartu lazdu riekstiem ar čaumalu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 545/2002 [2], un jo īpaši tās 2. panta 2. punktu, tā kā: (1) Regulas (EK) Nr. 2200/96 I pielikumā lazdu rieksti ir iekļauti to produktu sarakstā, attiecībā uz kuriem jāpieņem standarti. Šajā nolūkā un lai saglabātu pārredzamību pasaules tirgū, būtu jāņem vērā tas standarts lazdu riekstiem ar čaumalu, ko ieteikusi ANO Eiropas Ekonomikas komisijas (ANO/EEK) darba grupa jautājumos par tādu produktu standartizāciju, kas ātri bojājas, un kvalitātes uzlabošanu. (2) Pateicoties šā standartu piemērojumam, neapmierinošas kvalitātes produkti tirgū neparādītos, ražošana tiktu orientēta uz patērētāju prasībām un tiktu sekmētas tirdzniecības attiecības, kuru pamatā ir godīga konkurence, tādējādi palīdzot uzlabot rentabilitāti. Tāpēc tas attiecas uz visiem tirdzniecības posmiem. (3) Šajā regulā paredzētie pasākumi saskan ar Svaigu augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Tirdzniecības standarts lazdu riekstiem ar čaumalu ar KN kodu 08022100 un KN kodu ex081350 ir izklāstīts pielikumā. Standartu piemēro visos tirdzniecības posmos saskaņā ar nosacījumiem, kas izklāstīti Regulā (EK) Nr. 2200/96. 2. pants Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī. To piemēro no 2003. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 15. jūlijā Komisijas vārdā — Komisijas loceklis Franz Fischler [1] OV L 297, 21.11.1996., 1. lpp. [2] OV L 84, 28.3.2002., 1. lpp. -------------------------------------------------- PIELIKUMS STANDARTS LAZDU RIEKSTIEM AR ČAUMALU I. PRODUKTA DEFINĪCIJA Šis standarts attiecas uz Corylus avellana L. un Corylus maxima Mill. šķirņu lazdu riekstiem ar čaumalu un to hibrīdiem, bez kauslapām vai čaumalas, kas patērētājam piegādājami svaigā veidā, izņemot rūpnieciskai pārstrādei paredzētos lazdu riekstus. II. NOTEIKUMI PAR KVALITĀTI Standarta mērķis ir noteikt kvalitātes prasības lazdu riekstiem ar čaumalu pēc to sagatavošanas un iesaiņošanas. A. Obligātās prasības [1] i) Ievērojot katrai kategorijai izvirzītos īpašos noteikumus un pieļaujamās pielaides, visu kategoriju lazdu riekstiem ar čaumalu jābūt: a) čaumalas īpašības: - labi veidotai; čaumala nedrīkst būt jūtami bojāta, - veselai; vieglu virspusēju bojājumu neuzskata par bojājumu, - nebojātai; bez bojājumiem, kas var ietekmēt augļu dabīgo uzglabāšanas kvalitāti, - bez bojājumiem, ko izraisījuši kaitēkļi, - tīrai; praktiski bez jebkādiem redzamiem svešķermeņiem, - sausai; bez pārmērīga ārējā mitruma, - bez zaļā augļapvalka (kopā ne vairāk kā 5 % no atsevišķas čaumalas virsmas var būt ar zaļo augļapvalku); b) kodola īpašības: - veselam; vieglu virspusēju bojājumu neuzskata par trūkumu, - nebojātam; produktu, ko skārusi puve vai tādi bojājumi, ka tas kļuvis nederīgs patēriņam, neizmanto, - pietiekami attīstītam; sarāvušos vai sažuvušu augli neizmanto, - tīram; praktiski bez kādiem redzamiem svešķermeņiem, - brīvam no kaitēkļu iedarbības, - bez bojājumiem, ko izraisījuši kaitēkļi, - bez pelējuma pavedieniem, kas saskatāmi ar neapbruņotu aci, - bez sasmakuma, - bez pārmērīga ārējā mitruma, - bez svešas smaržas un/vai garšas, - bez plankumiem (tostarp bez melnas krāsas) vai bojājumiem, kas to padara nederīgu patēriņam [2]. Lazdu rieksti ar čaumalu ir jānovāc tad, kad tie ir pilnīgi gatavi. Lazdu rieksti nedrīkst būt tukši. Lazdu riekstu stāvoklim jābūt tādam, lai tos varētu: - transportēt un pārkraut, - apmierinošā stāvoklī nogādāt galapunkta vietā. ii) Mitruma saturs Mitruma saturs lazdu riekstiem ar čaumalu nevar pārsniegt 12 % veseliem lazdu riekstiem un 7 % kodoliem [3]. B. Klasifikācija Lazdu riekstus ar čaumalu klasificē trīs kategorijās, kas noteiktas turpmāk: i) "Ekstra" kategorija Šīs kategorijas lazdu riekstiem ar čaumalu jābūt augstākās kvalitātes. Tiem obligāti piemīt šķirnei un/vai komerctipam raksturīgās īpašības [4]. Tiem jābūt bez bojājumiem, izņemot pavisam nelielus virsmas bojājumus, ar noteikumu, ka tie neietekmē produkcijas izskatu, kvalitāti, uzglabājamību un noformējumu iesaiņojumā. (ii) I kategorija Šīs kategorijas lazdu riekstiem ar čaumalu jābūt labas kvalitātes. Tiem obligāti piemīt šķirnei un/vai komerctipam raksturīgās īpašības [5]. Var tikt pieļauti viegli bojājumi ar noteikumu, ka tie neietekmē produkta kopējo izskatu, kvalitāti, uzglabājamību un noformējumu iesaiņojumā. (iii) II kategorija Šajā kategorijā ietilpst lazdu rieksti ar čaumalu, ko nevar iekļaut augstākajās kategorijās, bet kas atbilst obligātajām prasībām, kas precizētas iepriekš. Bojājumus var pieļaut ar noteikumu, ka lazdu rieksti ar čaumalu saglabā tiem raksturīgās īpašības attiecībā uz kvalitāti, uzglabājamību un noformējumu. III. NOTEIKUMI PAR ŠĶIROŠANU PĒC LIELUMA Lielumu nosaka pēc lielākā vidusdaļas šķērsgriezuma diametra. To definē vai nu ar intervālu, ko nosaka, izmantojot lielāko vai mazāko lielumu (šķirošana pēc lieluma), vai pieminot mazāko lielumu, kam seko vārdi "un vairāk", vai lielāko lielumu, kam seko vārdi "un mazāk" (sijāšana). Šķirošana pēc lieluma ir obligāta "Ekstra" un "I" kategorijas produktiem, bet nav obligāta "II" kategorijas produktiem. Tiek noteikta šāda klasifikācija: Šķirošana pēc lieluma | Sijāšana | 22 un vairāk | 22 mm un vairāk (vai un mazāk) | 20 līdz 22 mm | 20 mm un vairāk (vai un mazāk) | 18 līdz 20 mm | 18 mm un vairāk (vai un mazāk) | 16 līdz 18 mm | 16 mm un vairāk (vai un mazāk) | 14 līdz 16 mm | 14 mm un vairāk (vai un mazāk) | 12 līdz 14 mm | | Pieļaujamie defekti | Pieļaujamās pielaides(bojāto augļu procentuālais daudzums, ko aprēķina pēc bojāto augļu skaita vai svara) | "Ekstra" kategorija | I kategorija | II kategorija | a)Kopējā čaumalas bojājumu pielaide,(ko aprēķina, pamatojoties uz kopējo čaumalu augļu svaru) | 3 | 5 | 7 | a)Kopējā kodola defektu pielaide(ko aprēķina, pamatojoties uz kodolu svaru) | 5 | 8 | 12 | to starp pielaide attiecībā uz kodoliem, kas ir appelējuši, puvuši, sasmakuši vai insektu bojāti (ko aprēķina, pamatojoties uz kodolu svaru) | 3 | 5 | 6 | c)Svešķermeņi(pielaide, ko aprēķina, pamatojoties uz kopējo čaumalu augļu svaru) | 0,25 | 0,25 | 0,25 | d)Tukši rieksti(pielaide, ko aprēķina, pamatojoties uz skaitu) | 4 | 6 | 8 | Ekstra kategorijai un I kategorijai var pieļaut ne vairāk par 12 skaita vai svara % dažādu šķirņu vai komerctipu lazdu riekstu ar čaumalu. Šīs pielaides piemēro arī II kategorijai gadījumā, ja ir norādīta šķirne vai komerctips. B. Minerālpiemaisījumi Skābēs nešķīstošie pelni nedrīkst pārsniegt 1 g/kg. C. Izmēra pielaides Attiecībā uz visām kategorijām ir pieļaujami, ka ne vairāk kā 10 skaita vai svara % lazdu riekstu ar čaumalu neatbilst norādītajam lielumam, ja vien: - rieksti atbilst tuvākajam lielākajam vai mazākajam lielumam, ja lielums norādīts ar intervālu, kas izsaka starpību starp minimālā diametra lielumu un maksimālā diametra lielumu (klasificēšana pēc lieluma), - rieksti atbilst tuvākajam mazākajam lielumam, ja izmēru nosaka, norādot minimālo diametru, kam seko norāde "un lielāki" un "un +" vai "+" (sijāšana), - rieksti atbilst tuvākajam lielākajam lielumam, ja izmēru nosaka, norādot obligāto diametru, kam seko norāde "un mazāki" un "un -" vai "-" (sijāšana). V. NOTEIKUMI PAR NOFORMĒJUMU A. Viendabīgums Katra iepakojuma saturam jābūt viendabīgam, un iepakojumā ir jābūt tikai vienas izcelsmes, kvalitātes, šķirnes vai komerctipa un lieluma (ja tos šķiro pēc lieluma) lazdu riekstiem. Iesaiņojuma satura redzamajai daļai jāatspoguļo viss saturs. B. Iesai ņojums Lazdu riekstiem ar čaumalu jābūt iesaiņotiem tā, lai produkts būtu pienācīgi aizsargāts. Materiāliem, ko izmanto iepakojuma iekšpusē, jābūt jauniem, tīriem un tādiem, kas neizraisa nekādas ārējas vai iekšējas produkta pārmaiņas. Materiālus, jo īpaši papīru vai zīmogus, ar tirdzniecības norādēm ir atļauts izmantot ar noteikumu, ka drukāšana vai marķēšana ir veikta ar netoksisku tinti vai līmi. Iesaiņojumiem jābūt bez svešķermeņiem. C. Noformējums Lazdu riekstu noformējumam jāizmanto maisi vai stingri iesaiņojumi. VI. NOTEIKUMI PAR MARĶĒŠANU Uz katra iesaiņojuma vienā pusē grupētiem burtiem, kas ir salasāmi, neizdzēšami un no ārpuses redzami, ir norādes še turpmāk. A. Identifikācija Iesaiņotājs un/vai nosūtītājs: nosaukums un adrese vai oficiāli piešķirts vai pieņemts kods. Tomēr, ja izmanto kodu, norāde "fasētājs un/vai izplatītājs" (vai līdzvērtīgs saīsinājums) jānorāda tieši kopā ar kodu. B. Produkta veids - "Lazdu rieksti ar čaumalu", ja saturs nav redzams no ārpuses, - šķirnes vai komerctipa nosaukums attiecībā uz "Ekstra" kategoriju un I kategoriju, (II kategorijai šī norāde nav obligāta). C. Produkta izcelsme Izcelsmes valsts un pēc izvēles arī apgabals, kurā produkts ir izaudzēts, vai valsts, reģiona vai vietas apzīmējums. D. Tirdzniecības specifikācijas - kategorija, - lielums, kas izteikts: - ar minimālo un maksimālo diametru (šķirošana pēc lieluma), vai - ar mazāko diametru, kam seko "un vairāk" vai "un +" vai "+", vai lielāko diametru, kam seko "un mazāk" vai "un –" (sijāšana), - lieluma nosaukums (pēc izvēles), - "derīguma termiņš", kam seko datums (pēc izvēles), - neto svars, - ražas gads (pēc izvēles). E. Oficiālā kontroles atzīme (nav obligāta). [1] Defektu definīcija sniegta šā pielikuma II papildinājumā. [2] Lazdu rieksti ar brūnu vai tumši brūnu kodolu, ko parasti papildina vēl arī tāda pazīme kā nedaudz atdalījusies dīgļlapa, kas neizmaina lazdu riekstu smaržu vai garšu, netiek uzskatīta par bojājumu. [3] Komerctips: katrā iesaiņojumā ir līdzīga tipa un vispārējā izskata lazdu rieksti un/vai ražotājvalsts oficiāli definētu šķirņu riekstu maisījums. [4] Komerctips: katrā iesaiņojumā ir līdzīga tipa un vispārējā izskata lazdu rieksti un/vai ražotājvalsts oficiāli definētu šķirņu riekstu maisījums. [5] Komerctips: katrā iesaiņojumā ir līdzīga tipa un vispārējā izskata lazdu rieksti un/vai ražotājvalsts oficiāli definētu šķirņu riekstu maisījums. --------------------------------------------------